ኤፍሬም ካሕሳይ "ካብ ዩቱብ እቶም ነቲ ፍርያት ካብትን ካብትን ኣምጺኦም ዝጸዓዕኑ እምበር ስነ ጥበባዊ ዝረብሖ ነገር የብሉን፡ ስነ ጥበባዊ ኣእምርኡ ንዋቱ ጉልበቱ ኣፍሲሱ ዝሰረሖ ስራሕ እቲ ዝጥቀመሉ ግን ካልእ እዩ " እዩ ዝበል። ስነ ጥበባውያን ኤርትራ ምስ ኩሉ ጸገማቱን ክሳራታቱን ስነጥበባዊ ፍርያት ካብ ምፍራይ ዓዲ ከምዘይውዓሉ ዝሕብር ኤፍሬም ካሕሳይ፡ በዞም መጺኦም ዘለዉ ሓደሽቲ መንእሰያት ዝፈሪ ዘሎ ፊልምታት ኣብ ዝሓሸ ደረጃ ከም ዘሎ ይሕብር። "ብብቕዓት ኣወሳስኣ፡ ብድርሰት፡ ብኣልያ፡ ኣርትዖት ከምኡ እውን ናይ ኣሰኣእላ ጽባሕ ንግሆ እኹል ባጀት ምስ ዝርከብ ብዓለም ደረጃ ክወዳደር ዝኽእል ኣድማዒ ስራሕ ክስራሕ ይኽእል እዩ።" ከኣ ይብል። ኣብ ዩቱብ ዝተፈላለየ ዓቕሚ ዘለዎ ፊልምታት ከምዝዝርጋሕ ዝሕብር ወዲ ኳዳ፡ "ዩቱዩብ ከምዚ መጉሓፊ እዩ" ድሕሪ ምባል "ሰብ ነናቱ ስርሓት ኣምጺኡ ኣብኡ ክጽዕኖ ዝኽልክሎ የለን፡ ሓደ ኣብ ሓደ ጸግዒ መንደቕ ኣጸግዒ ስኢሉ ፊልም ኢሉ ክዝርግሖ ይኽእል'ዩ" ብምባል ጎኒ ጎኒ እቲ ኣሉታዊ ሸነኹ ናቱ ዝከኣለ ጽቡቕ ጎድኒ ከምዘለዎ የብርህ። ድምጻዊ ጀማል ሮሞዳን፡ "መሉእ ሰላም ይግበሮ" ሲነማ ኣዝመራ ኣብ ካባላጋላ "ነዞም ሓደሽቲ መንእሰያት መጽረዪ እዩ፡ ሕጂ ሕማቕ ክሰርሑ ይኽእሉ እዮም፡ ነቲ ቀዳማይ ስርሖም ርእዮም ግን ዝሓሸ ንኽሰርሑ የኽእሎም እዩ" ድሕሪ ምባል "ኣብ ዩትዩብ ድኽም ዝበለ ስራሕ ክንርኢ እንከለና ዘሻቕል ኣይኮነን። ኣነ ብወገነይ ከም እወንታ እየ ዝጥምቶ፡ ኣብ መላእ ዓለም እቲ ኣነ ገዲም ስነጥበባዊ እየ ዝበል እኮ ጥር ኢሉ ኣብቲ ዝለዓለ ደረጃ ኣይበጸሑን" ይብል። ወዲ ኳዳ ዝደረሶም ሕደማን ዜማታትን ኤፍሬም ካሕሳይ ወዲ ኳዳ፡ ኣብ 2011 ብጀማል ሮሞዳን ተደሪፋ ናይቲ ዓመት ዝበለጸት ደርፊ ተባሂላ ዝተሸለመት 'ገዛና' እትብል ደርፊ እትርከበን ልዕሊ 45 ደርፍታት ሕደማን ዜማን ከም ዝሰረሐ እዩ ዝገልጽ። "ቀንዲ ስረሐይ ኣብ ድራማን ፊልምን ኮይኑ ሕደማ ይኹን ዜማ ከም 'ሆቢ' እየ ዝሰርሖ" ዝብል ኤፍሬም ካሕሳይ፡ ገዛናን ብዓል ካሮሳን ዘርእሰተን ንጀማል ሮሞዳን፡ ክትጭክኒ እትብል ብፍረሰላም ሙሴን ሄኖክ ተኽላይ (ናጎ)ብሓባር ዝደረፍዋ ደርፊ። ኣብ ቀረባ'የ፡ ከምኡ እውን ሃናየ ዝብላ ብተስፍኣለም ኣረፋይነ (ቆርጫጭ)፡ ኣበይ ኣምሲኻ ብኤልሳ ኪዳነ፡ ቸኮሌት ብሶሎሜ ማሕራይ፡ ተበሪሁኒ ኣሎ ብድምጻዊት ሰምሃር ዮውሃንስን ካልኦትን ኣፍርዩ ኣብ ምዝያምን ምሕዳምን ዓቕሙ ከርኢ ክኢሉ'ዩ። ምንጪ ስእሊ, Efrem Kahsay ቀሽን ፕሮፎሽናል ኣሰልጣኒ ኵዕሶ እግርን ካባላጋላ ማእከል ጽቡቕን ክፉእን ኤርትራውያን ትእምርቲ እምቢታ "ሽገይ-ሃቡኒ!" - ኣስመራ ኣብ 1965 1999 ጉዕዞ ናይ ዓዲ እንግሊዝ ኤፍሬም ካሕሳይ ኣብ 1995 'ዲቨሎፕመንታል ትያትር' ዝብል ትምህርቲ ዝህቡ ኤርትራውያን ካብ ወጻኢ መጺኦም ምንባሮም ብምሕባር፡ ኣብቲ ንሶም ዝህብዎም ዝነበሩ ስልጠናታት ብምርኣይ፡ ንሶም ብዝፈጠርዎ ዕድል፡ ንሱ ሓምሻይ ርእሱ ተመሪጾም ናብ ዓዲ እንግሊዝ ብምኻድ ኣብ ሊድስ ዩኒቨርስቲ ብትያትር ስታዲስ ብካልኣይ ዲግሪ ተመሪቑ። ወዲ ኳዳ ትብል ሳጓ ካበይ ዝነቐለት እያ?
